छत पर लटकती बिजली की तारों से लोगों में दहशत
वार्डनंबर 3 की कमल विहार कॉलोनी के लोग इन दिनों बिजली के लटकते तारों के कारण लोग डरे हुए हैं। कालोनी के श्याम, रामकेस, नवीन पंवार, वीरेंद्र आदि लोग शनिवार को वार्ड की पार्षद राममूर्ति देवी से मिले और अपनी समस्या बताई। जिस पर संज्ञान लेते हुए पार्षद राममूर्ति देवी ने मौके पर जाकर स्थिति का जायजा लिया। कमल विहार कॉलोनी का एक मकान तो लटकते तारों की वजह से गिरने की कगार पर है।
पार्षद राममूर्ति देवी ने कहा कि इन लटकते तारों की समस्या काफी पुरानी है और जब से वह पार्षद बनी है तब से लेकर अब तक बिजली विभाग के अधिकारियों को लिखित मौखिक तौर पर कई बार इस समस्या से अवगत करा चुकी है पर समस्या ज्यों की त्यों बनी हुई है।
उन्होंने कहा कि इस संदर्भ में उन्होंने एक पत्र सीएम विंडो में भी लगा रखा है लेकिन समस्या का कोई समाधान नहीं हो रहा है। उन्होंने कहा कि प्रशासन शीघ्र से शीघ्र इस समस्या का समाधान नहीं करता तो लोग सड़कों पर आने का मजबूर हो जाएंगे। लटकती तारों की वजह से लोग हादसों के डर से भय की जिंदगी जीने का मजबूर है।
hin_Deva hin_Deva hin_Deva hin_Deva